Diari Oficial de la Generalitat Valenciana


Sumari del DOGV 4456, del 10-03-2003 (2003/2568)

Informació pública del programa per al desenrotllament d'actuació integrada de la unitat d'execució del PRI de Drassanes-Grau, carrers de Vicent Brull, Sant Pasqual, Francesc Cubells i Museros.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2568


Organisme emissor
:   Firmus, SL

Tipus de document
:   Anunci

Informació pública del programa per al desenrotllament d'actuació integrada de la unitat d'execució del PRI de Drassanes-Grau, carrers de Vicent Brull, Sant Pasqual, Francesc Cubells i Museros. [2003/F2568]
  
L'entitat Firmus, SL, domiciliada a València, carrer de la Serra Martés, número 11, amb CIF B-96261805, als efectes del que disposa la Llei Reguladora de l'Activitat Urbanística i en especial en els seus articles 46 i 48, posa en coneixement de tots els possibles interessats i sotmet a informació pública:
  
Primer. Que amb data 21 de febrer de 2003 s'ha presentat davant de l'Ajuntament de València el programa per al desenrotllament d'actuació integrada que conté alternativa tècnica (projecte d'urbanització i programa d'actuació integrada), a fi de desenvolupar i executar les obres d'urbanització dels terrenys que es detallen i que comprenen la unitat d'execució del PRI de Drassanes-Grau, carrers de Vicent Brull, Sant Pasqual, Francesc Cubells i Museros.
  
Segon. L'àmbit d'actuació del programa inclou la llista de titulars cadastrals de la indicada unitat d'execució presentat a la notaria on es protocol·litza el programa, a fi que es practiquen les pertinents notificacions. No hi consta el domicili de tots els propietaris de les referències cadastrals 9517503 i 9517522.
  
Tercer. L'alternativa tècnica i documents que l'acompanyen s'han protocol·litzat a la notaria de José Alicarte Domingo a València, carrer de Colom, número 11, 46794.
  
Quart. Un exemplar de la dita alternativa tècnica s'ha depositat amb data de 21 de febrer de 2003 a l'Ajuntament de València.
  
Cinqué. El present anunci es va a publicar en un periòdic d'informació general de la Comunitat Valenciana i en el Diari Oficial de la Generalitat Valenciana.
  
Sisé. Dins del termini de 20 dies a comptar des de la publicació en el Diari Oficial de la Generalitat Valenciana qualsevol persona podrà comparéixer a la notaria de José Alicarte Domingo a València, carrer de Colom, número 11, horari de 10.00 a 13.00 hores, i obtindre, a càrrec seu, còpia de l'acta que conté l'alternativa tècnica i la documentació complementària o sol·licitar la seua exhibició.
  
Igualment es podrà consultar la dita documentació i l'expedient administratiu format a l'efecte a l'Ajuntament de València, els dies hàbils de 09.00 a 14.00 hores.
  
Seté. Dins del mencionat termini de 20 dies podran presentar-se davant de l'Ajuntament de València al·legacions al programa i projectes presentats o alternatives tècniques que pretenguen competir amb l'exposada al públic, sense perjuí del dret a pròrroga previst en la llei esmentada.
  
Huité. Una vegada finalitzat el termini indicat, en els cinc dies següents podran presentar-se en plica tancada a l'Ajuntament de València proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat el dit termini tindrà lloc l'obertura de pliques.
  
Nové. El present anunci es publica igualment perquè servisca d'anunci als afectats desconeguts (inicialment les referències cadastrals 9517503 i 9517522, o aquells la direcció dels quals no constara o constara erròniament en el Registre Cadastral, de conformitat i als efectes previstos en l'article 59.4 de la Llei 30/1992, de Règim Jurídic de les Administracions Públiques, i haurà de tindre la consideració d'edicte especialment pel que fa als detallats en el punt segon.